मनरेगा कर्मियों की हड़ताल जारी
पक्कीनौकरी देने बाहरी सीधी भर्ती पर रोक लगाने की मांग कर रहे मनरेगा दफ्तरी कर्मचारियोंं ने दूसरे दिन भी दफ्तरों में काम ठप करके दफ्तर के बाहर प्रदेश सरकार के खिलाफ जमकर नारेबाजी की। बुधवार को मनरेगा दफ्तरी कर्मचारियो ने बरनाला, शैहणा महलकलां में बीडीपीओ दफ्तरों के बाहर धरने लगाए। बरनाला में ब्लाक प्रधान मनसे खां, ब्लाक शैहणा के प्रधान गुरदीप सिंह ने कहा कि प्रदेश सरकार उन्हें मानसिक तौर पर परेशान कर रही है उनका आर्थिक तौर पर शोषण किया जा रहा है। कई बार उन्हें पक्की नौकरी देने का वादा किया गया है। लेकिन सरकार के वादे कभी भी पूरे नहीं हुए। पिछले सात साल के काम कर रहे कर्मचारियों का वेतन बढ़ाने की बजाय सरकार नए कर्मचारियों की भर्ती कर रही है जो पिछले कई साल से काम कर कर्मचारियों के भविष्य से खिलवाड़ है। उनका वेतन 6-6 महीने तक नहीं दिया जाता। हर बार उन्हें वेतन लेने के लिए संघर्ष करना पड़ता है। इस मौके पर जगतार मित्तल, परमिंदर सिंह, सुखचैन सिंह, हरविंदर सिंह, अमनदीप सिंह, बलविंदर सिंह, गुरमेल मित्तल आदि हाजिर थे।
ब्लॉक बरनाला दफ्तर के बाहर धरना लगा कर सरकार के खिलाफ नारेबाजी करते मनरेगा कर्मी।
hin_Deva hin_Deva hin_Deva